# Live 2012

Live 2012 és el nom de tota la documentació oficial recopilada per la banda anglesa Coldplay per la seva gira mundial Mylo Xyloto Tour. El projecte consisteix en una pel·lícula sobre els concerts realitzats durant la gira de promoció de l'àlbum Mylo Xyloto, l'àlbum del directe i un e-book de 183 pàgines que descriu la gira. Tant la pel·lícula com l'àlbum foren enregistrats durant diversos concerts de la gira, que va començar a l'octubre de 2011 i va finalitzar el setembre de 2012. L'única projecció de la pel·lícula es va realitzar la nit del 13 de novembre de 2012 en determinats cinemes d'arreu del món mentre que el DVD i el Blu-ray de la pel·lícula i el disc es van publicar l'endemà mateix.

## Informació

El primer anunci sobre la pel·lícula el va fer Phil Harvey a l'abril de 2012 sota el títol de ColdplayFilm, però l'anunci oficial es va realitzar el 25 de setembre de 2012. El mateix dia van aparèixer dos llocs web promocionals, un pel llançament de la pel·lícula als cinemes i l'altre anunciant el projecte en general. També es va anunciar el llançament d'un e-book documentant la gira. El llançament es va produir mitjançant l'estrena exclusiva a una sola nit en cinemes de 57 països d'arreu del món el 13 de novembre de 2012.
Live 2012 va ser aclamat per la crítica i els mitjans en van fer ressenyes molt positives. Destacant la capacitat de la banda per connectar amb els seus seguidors, era difícil ignorar el grup i no reconèixer la seva qualitat després de veure aquest espectacle. A banda de la música, les cançons o l'espectacle, també van lloar altres aspectes tècnics com els efectes visuals, la fotografia o la qualitat del treball artístic del llibret. Finalment van assenyalar que les escenes "entre bastidors" eren molt interessants, tant els descans entre actuacions com les entrevistes amb els membres del grup per revelar les perspectives dels diferents elements de la gira.

## Llista de cançons

Totes les cançons són compostes per Guy Berryman, Jonny Buckland, Will Champion, Chris Martin i Brian Eno excepte les indicades.

### Film / DVD / Blu-ray
## Posicions en llista

| Llista (2012) | Posició | Certificació |
| Alemanya | 3 | |
| Austràlia | 1 | 4x Platí |
| França | 5 | |
| Espanya | 1 | |
| Regne Unit | 1 | |

## Referències

* ↑ Montgomery, James. «Coldplay To Release Live 2012 Film And Album On November 19» (en anglès). MTV, 02-11-2012. Arxivat de l'original el 2013-12-05. [Consulta: 7 desembre 2012].
* ↑ «Mylo Xyloto Live» (en anglès). Apple. [Consulta: 7 desembre 2012].
* ↑ «Coldplay − Live 2012» (en anglès). coldplay.com, 06-11-2012. Arxivat de l'original el 2013-03-15. [Consulta: 7 desembre 2012].
* ↑ Milton, Sarah. «DVD review: Coldplay – Live 2012» (en anglès). The Upcoming, 19-11-2012. [Consulta: 11 desembre 2012].
* ↑ Lloyd, Kenji. «Coldplay Live 2012 Review» (en anglès). HeyUGuys.co.uk, 07-11-2012. [Consulta: 11 desembre 2012].
* ↑ «Live 2012 (Blu-ray)» (en anglès). Discogs. [Consulta: 19 desembre 2012].
* ↑ «Album - Coldplay, Live 2012» (en alemany). Charts.de. Arxivat de l'original el 2014-03-25. [Consulta: 23 desembre 2012].
* ↑ «ARIA Australian Tp 40 Music DVDs - 10/12/2012» (en anglès). Australian Recording Industry Association. [Consulta: 23 desembre 2012].
* ↑ «Classements - Coldplay - Live 2012 (album)» (en francès). LesCharts.com. [Consulta: 23 desembre 2012].
* ↑ «Top 20 DVD Musical - Semana 47: del 19.11.2012 al 25.11.2012» (PDF) (en castellà). Productores de Música de España. [Consulta: 23 desembre 2012].
* ↑ «Music Video Top40 - 8th December 2012» (en anglès). Official Charts Company. [Consulta: 23 desembre 2012].

## Enllaços externs

* Web oficial Arxivat 2012-11-27 a Wayback Machine. (anglès)
* Live 2012 a Discogs (anglès)